Beranė

Beranė () – miestas rytų Juodkalnijoje, Limo upės slėnyje. Savivaldybės (opštinos) centras. Per miestą eina Podgoricos-Mitrovicos plentas, atsišakoja kelias į Andrijevicą. Verčiamasi daugiausia žemės ūkiu, smulkiu verslu, nes po Jugoslavijos žlugimo žlugo ir miesto pramonė. Dabar tai vienas skurdžiausių Juodkalnijos regionu.

Netoli Beranės, Bjelasicos kalnuose, yra vienas svarbiausių dvasinių Juodkalnijos centrų – Džiurdževi Stupovi vienuolynas.

 Istorija 

Viduramžiais Beranės apylinkės vadintos Budimlia ir buvo svarbus kultūrinis ir dvasinis Raškos regiono centras. 1219 m. įkurtas vienuolynas. 1455 m. miestas užkariautas osmanų. Jugoslavijos socialistinės respublikos laikais (1949–1992 m.) miestas vadintas Ivangradu (Ivano Milutinovičiaus garbei).

 Sportas 
 FK Berane – futbolo klubas;
 Beranės miesto stadionas.

 Galerija 

 Nuorodos 
 Oficiali miesto svetainė

Kategorija:Juodkalnijos miestai